CELEX: 32010D0484
Language: sk
Date: 2010-09-07 00:00:00
Title: 2010/484/EÚ: Rozhodnutie Rady zo 7. septembra 2010 , ktorým sa mení a dopĺňa rozhodnutie 1999/70/ES o externých audítoroch národných centrálnych bánk, pokiaľ ide o externého audítora Národnej banky Slovenska

11.9.2010   
            
            
               SK
            
            
               Úradný vestník Európskej únie
            
            
               L 240/5
            
         ROZHODNUTIE RADY
   zo 7. septembra 2010,
   ktorým sa mení a dopĺňa rozhodnutie 1999/70/ES o externých audítoroch národných centrálnych bánk, pokiaľ ide o externého audítora Národnej banky Slovenska
   (2010/484/EÚ)
   RADA EURÓPSKEJ ÚNIE,
   so zreteľom na Protokol o štatúte Európskeho systému centrálnych bánk a Európskej centrálnej banky pripojený k Zmluve o Európskej únii a Zmluve o fungovaní Európskej únie, a najmä na jeho článok 271,
   so zreteľom na odporúčanie Európskej centrálnej banky ECB/2010/6 z 1. júla 2010 Rade Európskej únie o externom audítorovi Národnej banky Slovenska (1),
   keďže:
   
               (1)
            
            
               Účty Európskej centrálnej banky (ECB) a národných centrálnych bánk Eurosystému overujú nezávislí externí audítori odporúčaní Radou guvernérov ECB a schválení Radou Európskej únie.
            
         
               (2)
            
            
               Mandát súčasného externého audítora Národnej banky Slovenska skončil po vykonaní auditu za finančný rok 2009. Preto je potrebné vymenovať externého audítora od finančného roku 2010.
            
         
               (3)
            
            
               Národná banka Slovenska si za svojho externého audítora na finančné roky 2010 až 2014 vybrala spoločnosť Ernst & Young Slovakia, spol. s r. o.
            
         
               (4)
            
            
               Rada guvernérov ECB odporučila, aby bola spoločnosť Ernst & Young Slovakia, spol. s r. o. vymenovaná za externého audítora Národnej banky Slovenska na finančné roky 2010 až 2014.
            
         
               (5)
            
            
               Je vhodné postupovať podľa odporúčania Rady guvernérov ECB a zodpovedajúcim spôsobom zmeniť a doplniť rozhodnutie 1999/70/ES (2),
            
         PRIJALA TOTO ROZHODNUTIE:
   Článok 1
   V článku 1 rozhodnutia 1999/70/ES sa odsek 16 nahrádza takto:
   
      „16.   Týmto sa spoločnosť Ernst & Young Slovakia, spol. s r. o. schvaľuje ako externý audítor Národnej banky Slovenska na finančné roky 2010 až 2014.“
   
   Článok 2
   Toto rozhodnutie sa oznámi Európskej centrálnej banke.
   Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   
      V Bruseli 7. septembra 2010
      
         
            Za Radu
         
         
            predseda
         
         D. REYNDERS
      
   
   
      (1)  Ú. v. EÚ C 184, 8.7.2010, s. 1.
   
      (2)  Ú. v. ES L 22, 29.1.1999, s. 69.